CELEX: 32016R2071
Language: lt
Date: 2016-09-22 00:00:00
Title: 2016 m. rugsėjo 22 d. Komisijos deleguotasis reglamentas (ES) 2016/2071, kuriuo iš dalies keičiamos Europos Parlamento ir Tarybos reglamento (ES) 2015/757 nuostatos dėl išmetamo anglies dioksido kiekio stebėsenos metodų ir kitos susijusios informacijos stebėsenos taisyklių (Tekstas svarbus EEE )

26.11.2016   
            
            
               LT
            
            
               Europos Sąjungos oficialusis leidinys
            
            
               L 320/1
            
         KOMISIJOS DELEGUOTASIS REGLAMENTAS (ES) 2016/2071
   2016 m. rugsėjo 22 d.
   kuriuo iš dalies keičiamos Europos Parlamento ir Tarybos reglamento (ES) 2015/757 nuostatos dėl išmetamo anglies dioksido kiekio stebėsenos metodų ir kitos susijusios informacijos stebėsenos taisyklių
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. balandžio 29 d. Europos Parlamento ir Tarybos reglamentą (ES) 2015/757 dėl jūrų transporto išmetamo anglies dioksido kiekio stebėsenos, ataskaitų teikimo ir tikrinimo, kuriuo iš dalies keičiama Direktyva 2009/16/EB (1), ypač į jo 5 straipsnio 2 dalį,
   kadangi:
   
               (1)
            
            
               Reglamentu (ES) 2015/757 nustatomos laivų, kurie atvyksta į valstybės narės jurisdikcijai priklausančius uostus, yra juose arba išvyksta iš jų, išmetamo anglies dioksido (CO2) kiekio ir kitos susijusios informacijos tikslios stebėsenos, ataskaitų teikimo ir tikrinimo taisyklės, siekiant paskatinti ekonomiškai efektyviu būdu mažinti jūrų transporto išmetamo CO2 kiekį;
            
         
               (2)
            
            
               Reglamento (ES) 2015/757 I priede nustatomi kuro sąnaudomis pagrįsti išmetamo CO2 kiekio stebėsenos metodai. Reglamento (ES) 2015/757 II priede nustatomos kitos susijusios informacijos stebėsenos taisyklės;
            
         
               (3)
            
            
               Reglamento (ES) 2015/757 I priedo A dalyje nustatyta, kad išmetamas CO2 kiekis turėtų būti apskaičiuojamas sudauginant išmetamųjų teršalų faktorius ir kuro sąnaudas, kurios nustatomos pagal to priedo B dalyje išdėstytus stebėsenos metodus A (BAPV ir periodinė kuro rezervuarų inventorizacija), B (bunkerinio kuro rezervuaro stebėsena laive) arba C (taikomų degimo procesų srautmačiai). TJO rezoliucija (2) dėl Naujų laivų pasiekto energijos vartojimo efektyvumo dizaino rodiklio (angl. EEDI) apskaičiavimo metodikos gairių nustatytos numatytosios laivuose naudojamų standartinių kuro rūšių išmetamųjų teršalų faktorių vertės. Šias numatytąsias vertes galima naudoti apskaičiuojant laivybos išmetamą CO2 kiekį. Laivams taikant šias numatytąsias vertes savo išmestam CO2 kiekiui stebėti ir ataskaitoms teikti pagal Reglamento (ES) 2015/757 I priedą, užtikrinamas tiek glaustas reguliavimo būdas, tiek darnus įgyvendinimas;
            
         
               (4)
            
            
               A, B ir C stebėsenos metoduose nurodoma, kaip nustatyti papildytą kuro kiekį (papildytų bunkerinių atsargų) arba rezervuaruose likusį kuro kiekį tūrio arba masės vienetais, naudojant tikrojo tankio vertes. Pagal I priedo B dalies 2 punkto penktos pastraipos c papunktį B stebėsenos metodą naudojančios bendrovės tikrąjį tankį gali nustatyti pagal tankį, išmatuotą atlikus bandomąją analizę akredituotoje kuro bandymų laboratorijoje, jei tokių duomenų turima. Šią galimybę suteikus ir bendrovėms, kurios naudoja A ir C stebėsenos metodus būtų užtikrintas darnus visų trijų stebėsenos metodų įgyvendinimas laikantis ISO 3675:1998 standarto (3). Taip pat tai visiškai atitiktų sektoriuje nusistovėjusią praktiką ir būtų lengviau palyginti pagal šiuos tris metodus stebimas kuro sąnaudas;
            
         
               (5)
            
            
               taikant „nuo prieplaukos iki prieplaukos“ koncepciją būtų aiškiau ir darniau nustatomas tikslus reiso pradžios ir pabaigos taškas. Taip būtų patikslinti parametrai, naudojami jūroje praleistam laikui ir nuplauktam atstumui nustatyti, kaip nurodyta Reglamento (ES) 2015/757 II priedo A dalies 1 punkto a ir b papunkčiuose, be to, tai atitiktų sektoriuje nusistovėjusią praktiką;
            
         
               (6)
            
            
               TJO Savanoriško laivų eksploatavimo energijos vartojimo efektyvumo rodiklio (EEOI) naudojimo gairėse (4) ir CEN standarte EN 16258 (2012) (5) numatyta galimybė ro-ro laivams stebėti krovinius ir teikti apie juos ataskaitas remiantis faktine krovinio mase. Pridėjus šį parametrą prie Reglamento (ES) 2015/757 II priedo A dalies 1 punkto e papunktyje nustatytų parametrų būtų geriau atsižvelgta į sektoriuje nusistovėjusią praktiką, todėl stebėseną būtų lengviau vykdyti;
            
         
               (7)
            
            
               laikantis įprastos Komisijos praktikos parengiamajame deleguotųjų aktų priėmimo etape konsultuotis su ekspertais, Europos tvarios laivybos forume (ETLF) buvo įkurtas Laivybos SATT stebėsenos pogrupis, subūręs ekspertus iš valstybių narių, sektoriaus ir pilietinės visuomenės. Pogrupis identifikavo tarptautinius ir Europos standartus, taip pat tarptautines taisykles ir mokslo bei technikos raidos pasiekimus, rekomenduotinus įtraukti į šį reglamentą. pogrupio rekomendacijos dėl šių aspektų patvirtintos 2016 m. birželio 28 d. vykusioje ETLF plenarinėje sesijoje buvo;
            
         
               (8)
            
            
               todėl Reglamento (ES) 2015/757 I ir II priedai turėtų būti atitinkamai iš dalies pakeisti,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) 2015/757 I ir II priedai iš dalies keičiami pagal šio Reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 22 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 123, 2015 5 19, p. 55.
   
      (2)  MEPC 245 (66) 2014.
   
      (3)  ISO 3675:1998 Žalia nafta ir skystieji naftos produktai. Laboratorinis tankio nustatymas. Hidrometrinis metodas.
   
      (4)  MEPC.1/Circ.684 TJO Savanoriško laivų eksploatavimo energijos vartojimo efektyvumo rodiklio (EEOI) naudojimo gairės.
   
      (5)  Energijos suvartojimo ir šiltnamio efektą sukeliančių dujinių išmetalų skaičiavimo bei deklaravimo metodika teikiant transporto (krovininio ir keleivinio) paslaugas.
   
      PRIEDAS
      Reglamento (ES) 2015/757 I ir II priedai iš dalies keičiami kaip nurodyta toliau.
      
                  1)
               
               
                  I priedas iš dalies keičiamas taip:
                  
                              a)
                           
                           
                              A dalis pakeičiama taip:
                              „A.   IŠMETAMO CO2 KIEKIO APSKAIČIAVIMAS (9 STRAIPSNIS)
                              Apskaičiuodamos išmetamą CO2 kiekį, bendrovės taiko šią formulę:
                              Kuro sąnaudos × išmetamųjų teršalų faktorius.
                              Į kuro sąnaudas įtraukiamas pagrindinių variklių, pagalbinių variklių, dujų turbinų, katilų ir inertinių dujų generatorių sunaudotas kuras.
                              Kuro sąnaudos, patirtos laivams prisišvartavus uostuose, apskaičiuojamos atskirai.
                              Taikomos toliau lentelėje nurodytos numatytosios laivuose naudojamų kuro rūšių išmetamųjų teršalų faktorių vertės.
                              
                                          Kuro rūšis
                                       
                                       
                                          Paaiškinimai
                                       
                                       
                                          Išmetamųjų teršalų faktorius (t-CO2/t-kuro)
                                       
                                    
                                          
                                                      1.
                                                   
                                                   
                                                      Dyzelinas/gazolis
                                                   
                                                
                                       
                                          ISO 8217, nuo DMX iki DMB markių
                                       
                                       
                                          3,206
                                       
                                    
                                          
                                                      2.
                                                   
                                                   
                                                      Lengvas skystasis kuras
                                                   
                                                
                                       
                                          ISO 8217, nuo RMA iki RMD markių
                                       
                                       
                                          3,151
                                       
                                    
                                          
                                                      3.
                                                   
                                                   
                                                      Mazutas
                                                   
                                                
                                       
                                          ISO 8217, nuo RME iki RMK markių
                                       
                                       
                                          3,114
                                       
                                    
                                          
                                                      4.
                                                   
                                                   
                                                      Suskystintos naftos dujos (SND)
                                                   
                                                
                                       
                                          Propanas
                                       
                                       
                                          3,000
                                       
                                    
                                          Butanas
                                       
                                       
                                          3,030
                                       
                                    
                                          
                                                      5.
                                                   
                                                   
                                                      Suskystintos gamtinės dujos (SGD)
                                                   
                                                
                                       
                                           
                                       
                                       
                                          2,750
                                       
                                    
                                          
                                                      6.
                                                   
                                                   
                                                      Metanolis
                                                   
                                                
                                       
                                           
                                       
                                       
                                          1,375
                                       
                                    
                                          
                                                      7.
                                                   
                                                   
                                                      Etanolis
                                                   
                                                
                                       
                                           
                                       
                                       
                                          1,913
                                       
                                    Biokurui, alternatyviam neiškastiniam kurui ir kitoms kuro rūšims, kurioms numatytųjų verčių nenurodyta, taikomi atitinkami teršalų faktoriai.“;
                           
                        
                              b)
                           
                           
                              B dalis iš dalies keičiama taip:
                              
                                          i)
                                       
                                       
                                          1 punkto penktos pastraipos b papunktis pakeičiamas taip:
                                          
                                                      „b)
                                                   
                                                   
                                                      remdamasi papildant kuro atsargas kuro tiekėjo išmatuota ir kuro sąskaitoje arba BAPV įrašyta tankio verte;“;
                                                   
                                                
                                    
                                          ii)
                                       
                                       
                                          1 punkto penkta pastraipa papildoma šiuo c punktu:
                                          
                                                      „c)
                                                   
                                                   
                                                      pagal tankį, išmatuotą atlikus bandomąją analizę akredituotoje kuro bandymų laboratorijoje, jei tokių duomenų turima.“;
                                                   
                                                
                                    
                                          iii)
                                       
                                       
                                          3 punkto ketvirtos pastraipos b punktas pakeičiamas taip:
                                          
                                                      „b)
                                                   
                                                   
                                                      remdamasi papildant kuro atsargas kuro tiekėjo išmatuota ir kuro sąskaitoje arba BAPV įrašyta tankio verte;“;
                                                   
                                                
                                    
                                          iv)
                                       
                                       
                                          3 punkto ketvirta pastraipa papildoma šiuo c punktu:
                                          
                                                      „c)
                                                   
                                                   
                                                      pagal tankį, išmatuotą atlikus bandomąją analizę akredituotoje kuro bandymų laboratorijoje, jei tokių duomenų turima.“
                                                   
                                                
                                    
                        
            
                  2)
               
               
                  II priedo A dalies 1 punktas iš dalies keičiamas taip:
                  
                              a)
                           
                           
                              a papunkčio pirmasis sakinys pakeičiamas taip:
                              „išvykimo iš prieplaukos ir atvykimo į prieplauką data ir laikas nustatomi remiantis vidutiniu Grinvičo laiku (žymima GMT ir (arba) UTC).“;
                           
                        
                              b)
                           
                           
                              b papunkčio paskutinis sakinys pakeičiamas taip:
                              „Nuplauktas atstumas matuojamas nuo išvykimo uosto prieplaukos iki atvykimo uosto prieplaukos ir išreiškiamas jūrmylėmis;“;
                           
                        
                              c)
                           
                           
                              e papunkčio pirmoji pastraipa pakeičiama taip:
                              „ro-ro laivais vežamas krovinys išreiškiamas laive esančio krovinio mase, kuri nustatoma kaip faktinė masė, arba krovinio vienetų (sunkvežimių, automobilių ir t. t.) skaičiumi, arba jų užimamais trasos metrais, padaugintais iš jų svorio numatytosios vertės.“